CO ahjul on kasutatud uue põlvkonna koldetüüpi, kus põlemiseks vajalik õhk suunatakse koldesse läbi tagaseinas ja kolde külgedes asuvate pilude. Selline õhu jaotamine koldesse tagab põlemise ajal puidust eralduvate gaaside segunemise ehk turbulentsuse, mistõttu on põlemisprotsess oluliselt puhtam, kõrgema temperatuuriga ja puidust saadav energia oluliselt suurem. Sellest tuleneb ka taolise koldetüübi oluliselt suurem kasutegur.
#000001
Veelgi parema põlemise saavutamiseks on kolde plokid valmistatud spetsiaalsest materjalist, mis omab väga häid soojuse salvestusomadusi ning piisavalt isolatsiooniomadusi, et tagada kiire põlemistemperatuuri tõus koldes. Materjali erikaal on 2000 kg/m3. Lisaks sellele kasutatakse kolde laes kõrge temperatuuritaluvusega (1260 C) materjali ehk kolde lae peeglit, mille erikaal on 300 kg/m3. Materjal tagab koldes kiire temperatuuri tõusu ja „peegeldab“ soojuse tagasi koldesse tekitades kõrge põlemistemperatuuri.
#000002